**projektas**

**reg. Nr. T-100**

**2.14. darbotvarkės klausimas**

**Pasvalio rajono savivaldybės taryba**

**Sprendimas**

**Dėl 2021 metų nekilnojamojo turto mokesčio tarifų nustatymo**

2020 m. gegužės d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, Lietuvos Respublikos nekilnojamojo turto mokesčio įstatymo 6 straipsnio 2 dalimi, Pasvalio rajono savivaldybės taryba nusprendžia:

1. Nustatyti 2021 metams nekilnojamojo turto mokesčio tarifus:

1.1. fiziniams asmenims – 0,5 procento nekilnojamojo turto mokestinės vertės.

1.2. juridiniams asmenims:

1.2.1. nekilnojamajam turtui, nurodytam Nekilnojamojo turto mokesčio įstatymo 9 straipsnio 2 dalies 1, 2 ir 4 punktuose – 0,8 procento nekilnojamojo turto mokestinės vertės;

1.2.2. nekilnojamajam turtui, nurodytam Nekilnojamojo turto mokesčio įstatymo 9 straipsnio 2 dalies 3 punkte – 1 procentą nekilnojamojo turto mokestinės vertės.

2. Fizinių ir juridinių asmenų nekilnojamajam turtui, kuris naudojamas ne pagal paskirtį arba yra apleistas ir neprižiūrėtas – 3 procentai nekilnojamojo turto mokestinės vertės.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Finansų skyriaus vedėja

Dalė Petrėnienė

2020-05-05, tel (8 451) 54 104

Pasvalio rajono savivaldybės tarybai

**AIŠKINAMASIS RAŠTAS**

|  |
| --- |
| **Dėl 2021 metų nekilnojamojo turto MOKESČIO tarifų nustatymo** |

Pasvalys

2020-05-05

**1. Problemos esmė.** Nekilnojamojo turto mokesčio įstatymo 6 straipsnis nustato, kad savivaldybių tarybos, siekdamos, kad kitą mokestinį laikotarpį galiotų nauji nekilnojamojo turto tarifai, juos turi nustatyti iki **liepos 1 dienos.**

Nekilnojamojo turto mokestis įskaitomas į savivaldybės, kurios teritorijoje yra nekilnojamasis turtas, biudžetą.

2019 metais nekilnojamojo turto mokesčio į Savivaldybės biudžetą įplaukė 447,6 tūkst. Eur.

Lietuvos Respublikos Seimas 2019 m. gruodžio 12 d. priėmė Lietuvos Respublikos nekilnojamojo turto mokesčio įstatymo Nr. X-233 6 ir 7 straipsnių pakeitimo įstatymą Nr. XIII-2653, 2019 m. birželio 13 d. – Lietuvos Respublikos nekilnojamojo turto mokesčio įstatymo Nr. X-233 2, 3 ir 6 straipsnių pakeitimo įstatymą Nr. XIII-2244.

Pagrindiniai Lietuvos Respublikos nekilnojamojo turto mokesčio įstatymo pakeitimai, įsigaliojantys nuo 2020 m. sausio 1 d., yra šie:

1) NTMĮ 2 straipsnis papildytas kolektyvinio investavimo subjekto sąvoka – šio subjekto sąvoka NTMĮ tikslais suprantama taip pat kaip ir Lietuvos Respublikos pelno mokesčio įstatyme;

2) NTMĮ 3 straipsnis papildytas 4 dalimi, pagal kurią kolektyvinio investavimo subjekto (kuris nėra juridinis asmuo) NTMĮ nustatytas teises įgyvendinančiu ir pareigas vykdančiu asmeniu (mokesčio mokėtoju) laikoma šio kolektyvinio investavimo subjekto valdymo įmonė;

3) Pakeista NTMĮ 6 straipsnio 1 dalis ir nustatoma, jog mokesčio tarifas – nuo 0,5 proc.(buvo 0,3 proc.) iki 3 procentų nekilnojamojo turto mokestis vertės, jeigu NTMĮ nenustatyta kitaip;

4) Sumažinta fiziniams asmenims nuosavybės teise priklausančių ar jų įsigyjamų gyvenamosios, sodų, garažų, fermų, šiltnamių, ūkio, pagalbinio ūkio, mokslo, religinės, poilsio paskirties statinių (patalpų), žuvininkystės statinių ir inžinerinių statinių neapmokestinamoji vertė, t. y. fiziniams asmenims nuosavybės teise priklausančio ar jų įsigyjamo aukščiau minėto nekilnojamojo turto neapmokestinamoji vertė sumažinta iki 150 000 eurų (buvo 220 000 eurų), o asmenims, auginantiems tris ir daugiau vaikų (įvaikių) iki 18 metų, ir asmenims, auginantiems neįgalų vaiką (įvaikį) iki 18 metų, taip pat vyresnį vaiką (įvaikį), kuriam nustatytas specialusis  nuolatinės slaugos poreikis, nuosavybės teise priklausančio ar jų įsigyjamo aukščiau minėto nekilnojamojo turto  neapmokestinamoji vertė sumažinta iki 200 000 eurų (buvo 286 00 eurų).

**Sprendimo projekte nurodyti tarifai, galiojantys 2020 metams**

**2. Kokios siūlomos naujos teisinio reguliavimo nuostatos ir kokių rezultatų laukiama.**

*Nenustačius naujų Nekilnojamojo turto tarifų 2021 metams, Savivaldybės teritorijoje galios 2019 metais patvirtinti ir 2020 metais taikomi minėto mokesčio tarifai.*

*Priimtas sprendimo projektas įtakos kriminogeninei situacijai ir korupcijai neturės.*

**3. Skaičiavimai, išlaidų sąmatos, finansavimo šaltiniai.**

Sprendimo projekto įgyvendinimo finansavimo šaltiniai – nereikia.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma*.*

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**6. Sprendimo projekto iniciatoriai –** Finansų skyrius.

7. Sprendimo projekto rengimo metu gauti specialistų vertinimai ir išvados – negauta.

Finansų skyriaus vedėja Dalė Petrėnienė